CELEX: 62010CO0272
Language: sl
Date: 2011-01-18 00:00:00
Title: Sklep Sodišča (šesti senat) z dne 18. januarja 2011. # Souzana Berkizi-Nikolakaki proti Anotato Symvoulio epilogis prosopikou (ASEP) in Aristoteleio Panepistimio Thessalonikis. # Predlog za sprejetje predhodne odločbe: Dioikitiko Efeteio Thessalonikis - Grčija. # Člen 104(3) Poslovnika - Socialna politika - Člen 155(2) PDEU - Direktiva 1999/70/ES - Določba 8 okvirnega sporazuma o delu za določen čas - Pogodbe o zaposlitvi za določen čas v javnem sektorju - Veriženje pogodb - Zloraba - Sankcije - Sprememba v pogodbo o zaposlitvi za nedoločen čas - Podrobna postopkovna pravila - Prekluzivni rok - Načeli enakovrednosti in učinkovitosti - Znižanje splošne ravni varstva delavcev. # Zadeva C-272/10.

Sklep Sodišča (šesti senat) z dne 18. januarja 2011 – Berkizi-Nikolakaki proti Anotato Symvoulio epilogis prosopikou in Aristoteleio
            Panepistimio Thessalonikis
      (Zadeva C‑272/10)
      „Člen 104(3) Poslovnika – Socialna politika – Člen 155(2) PDEU – Direktiva 1999/70/ES – Določba 8 okvirnega sporazuma o delu za določen čas – Pogodbe o zaposlitvi za določen čas v javnem sektorju – Veriženje pogodb – Zloraba – Sankcije – Sprememba v pogodbo o zaposlitvi za nedoločen čas – Podrobna postopkovna pravila – Prekluzivni rok – Načeli enakovrednosti in učinkovitosti – Znižanje splošne ravni varstva delavcev“
      1.                     Socialna politika – Okvirni sporazum o delu za določen čas, sklenjen med ETUC, UNICE in CEEP – Direktiva 1999/70 – Preventivni
            ukrepi pred zlorabo veriženja pogodb o zaposlitvi za določen čas (člen 155(2) PDEU; Direktiva Sveta 1999/70, Priloga) (Glej
            točke 32, 33, 37, 38, 44, 45, 48, 49 in od 51 do 61 ter točko 1 izreka.)
      2.                     Socialna politika – Okvirni sporazum o delu za določen čas, sklenjen med ETUC, UNICE in CEEP – Direktiva 1999/70 – Prepoved
            zniževanja splošne ravni varstva delavcev na področju, na katero se nanaša ta sporazum (Direktiva Sveta 1999/70/ES, Priloga,
            določba 8, točka 3) (Glej točke 69, 74, 76 in 77 ter točko 2 izreka.)
      Predmet
      
         
               Predlog za sprejetje predhodne odločbe – Dioikitiko Efeteio Thessalonikis – Razlaga določbe 8, točka 3, Priloge k Direktivi
                  Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP (UL,
                  posebna izdaja v slovenščini, poglavje 5, zvezek 3, str. 368) – Nacionalni predpis, ki določa prekluzivni rok za spremembo
                  pogodb o zaposlitvi za določen čas v pogodbe o zaposlitvi za nedoločen čas.
               
            Izrek
      
         
                  1.
               
               
                  
               
               
                  	Člen 155(2) PDEU in okvirni sporazum o delu za določen čas, sklenjen 18. marca 1999, ki je Priloga k Direktivi Sveta 1999/70/ES
                     z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP, je treba razlagati tako,
                     da ne nasprotujeta nacionalnemu predpisu, kot je člen 11(2) predsedniškega dekreta št. 164/2004, ki vsebuje določbe o delavcih,
                     zaposlenih na podlagi pogodb za določen čas v javnem sektorju, in ki določa, da mora delavec zahtevo za spremembo verižnih
                     pogodb o zaposlitvi za določen čas, ki bi lahko pomenile zlorabo, v pogodbo o zaposlitvi za nedoločen čas pri pristojnem organu
                     vložiti v prekluzivnem roku dveh mesecev od začetka veljavnosti navedenega dekreta, pod pogojem, da ta rok ni manj ugoden
                     od tistega, ki se nanaša na podobne tožbe po notranjem pravu s področja delovnega prava, in da ne onemogoča ali pretirano
                     otežuje izvajanja pravic, priznanih s pravom Unije, kar mora preveriti nacionalno sodišče.
                  
               
            
         
                  2.
               
               
                  
               
               
                  	Določbo 8, točka 3, okvirnega sporazuma o delu za določen čas je treba razlagati tako, da ne nasprotuje nacionalnemu predpisu,
                     kot je člen 11(2) predsedniškega dekreta št. 164/2004, ki določa, da mora delavec zahtevo za spremembo verižnih pogodb o zaposlitvi
                     za določen čas, ki bi lahko pomenile zlorabo, v pogodbo o zaposlitvi za nedoločen čas pri pristojnem organu vložiti v prekluzivnem
                     roku dveh mesecev od začetka veljavnosti navedenega dekreta, čeprav so podobni predpisi, ki so veljali pred tem, omogočali
                     podaljšanje ustreznih rokov, če ta predpis ne vpliva na splošno raven varstva delavcev, zaposlenih za določen čas.